ka ka ka ka ka ka ka ka ka ka ka ka en es es ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka xmf ka fi ka es ka ka ka ka ka ka ka ka ka ka ka ka ka ka ka ka ka en en ka ka ka ka ka ka ka ka ka ka ka ka ka ka ka nb ka ka ka ka ka ka ka en ka en ka en ka en en en en fa en en en ka en ka ka en ka ka ka ka es en en es es en en ka en ka
მეცნიერებმა შექმნეს კანზე „დასაწებებელი ვაქცინა“, რომელიც ნემსზე უფრო ძლიერ იმუნურ პასუხს წარმოქმნის – nostal.ge
ენერგიის დაზოგვის მიზნით საფრანგეთის საჯარო დაწესებულებებში ცხელ წყალს გამორთავენ – „როიტერი“
როგორ აღმოჩნდა ლევან უჩანეიშვილი ფილმ „სპირალში“ და რატომ ჩაშალა რამაზ კორინთელმა საერთაშორისო სიმპოზიუმი
გქონიათ ოდესმე იმის უცნაური განცდა, რომ ზუსტად იგივე სიტუაცია ადრეც განგიცდიათ – რა არის დეჟავიუ
„ეს ოქტომბერი საკმაოდ არაერთგვაროვანი და საინტერესო მოვლენებით იქნება დახუნძლული“ – ასტროლოგ ხათუნა ნოელის პროგნოზი
ევროკავშირის მასშტაბით ყველა სმარტფონი, პლანშეტი, ყურსასმენი თუ სმარტ-საათი ერთნაირი დამტენით დაიტენება – Apple-ს ევრობაზართან ადაპტირება მოუწევს
22 წლის ქართველი მოდელი, რომელიც მსოფლიოს იპყრობს – მატილდა გვარლიანის მორიგი წარმატება
The Times: პუტინმა უკრაინისკენ ბირთვული დივიზიის ეშელონი გაგზავნა
როგორ გამდიდრდა ათეულობით ქართველი ერთ ღამეში – საერთაშორისო ფინანსური კომპანიის ერთმა შეცდომამ საქართველოს რამდენიმე მილიონერი შესძინა (ვიდეო)
იტალიური „ლა რეპუბლიკა“: რუსეთი, სავარაუდოდ, წყალქვეშა ხომალდ „პოსეიდონის“ გამოსაცდელად ემზადება, რომელსაც ბირთვული ცუნამის გამოწვევა შეუძლია
პუგაჩოვა რუსეთიდან საბოლოოდ წავიდა – მომღერალი „პადმასკოვიეში“ თავის სასახლეს ყიდის
მეცნიერებმა შექმნეს კანზე „დასაწებებელი ვაქცინა“, რომელიც ნემსზე უფრო ძლიერ იმუნურ პასუხს წარმოქმნის
714 1 minute read
მეცნიერებმა შექმნეს მიკრონემსებიანი „დასაწებებელი ვაქცინა“, რომელმაც გაცილებით დიდი იმუნური პასუხი უნდა წარმოქმნას, ვიდრე ტრადიციულმა ნემსმა, თანაც ნემსთან დაკავშირებული პოტენციური ტკივილისა და მღელვარების გარეშე.
მიუხედავად იმისა, რომ დასაწებებელ მიკრონემსებზე მუშაობა უკვე წლებია მიმდინარეობს, მათი ფართომასშტაბიანი წარმოება რთული აღმოჩნდა. გარდა ამისა, შეიძლება პრობლემა აღმოჩნდეს ერთსა და იმავე დასაკრავზე სხვადასხვა ტიპის ვაქცინის მორგება.
ახალმა კვლევამ ეს პრობლემები 3D ბეჭდვის მეთოდით დაძლია, რომელსაც თხევადი ინტერფეისის უწყვეტ წარმოებას (CLIP) უწოდებენ; დასაწებებლების შესაქმნელად ეს მეთოდი იყენებს ულტრაიისფერ სინათლეს და სპეციალურ ფისს. შედეგად, მიუხედავად რაოდენობისა, დასაკრავები არის შესაბამისი ზომის, ფორმის და ნემსებიც შესაფერისად არის განლაგებული.
„ჩვენმა მიდგომამ მიკრონემსების პირდაპირ 3D ბეჭდვის საშუალება მოგვცა, რაც საუკეთესო მიკრონემსების წარმოების საშუალებას გვაძლევს ეფექტიანობისა და ფასის თვალსაზრისით“, – ამბობს ჩრდილოეთ კაროლინის უნივერსიტეტის მიკრობიოლოგი შაომინ ტიანი.
მკვლევართა განცხადებით, დასაწებებელი მიკრონემსების წარმოების სიმარტივე და სისწრაფე შეიძლება მათი ფართო გამოყენებაში დანერგვის გარანტი აღმოჩნდეს. გარდა იმისა, რომ საჭირო აღარ იქნება ტრადიციული ნემსები, ამ დასაწებებლების კიდევ ერთი უპირატესობა ის არის, რომ მათი გაკეთება ადამიანს დამოუკიდებლად, თავად შეუძლია – ვაქცინის გასაკეთებლად არ დაგჭირდებათ ექიმი ან ექთანი.
პრეპარატი პირდაპირ ხვდება კანის იმუნურ უჯრედთა სიახლოვეს, რაც ვაქცინისთვის ბრწყინვალე რამეა. მიღების უფრო ეფექტიანი სისტემის წყალობით შესაძლებელია დოზირების შემცირებაც.
ლაბორატორიაში თაგვებზე ჩატარებულ ცდებში მკვლევრებმა დაადგინეს, რომ დასაწებებლის მიერ წარმოქმნილი T-ლიმფოციტების და ანტიგენ-სპეციფიკური ანტისხეულების პასუხი დაახლოებით 50-ჯერ მაღალი იყო, ვიდრე ტრადიციული, კუნთში გასაკეთებელი ვაქცინების შემთხვევაში.
„ვაქცინის მოდელი კომპონენტების გამოყენებით ვაჩვენეთ, რომ 3D დაბეჭდილი მიკრონემსის კანში გაკეთებამ უფრო ძლიერ გაააქტიურა იმუნური უჯრედები, წარმოქმნა უფრო მძლავრი ჰუმორალური და უჯრედული იმუნური პასუხები, ვიდრე ტრადიციული გზით გაკეთებულმა ვაქცინებმა“, – წერენ მკვლევრები პუბლიკაციაში.
მკვლევართა ჯგუფის განცხადებით, მათ მიერ შექმნილი დიზაინი და მიდგომა შეიძლება მოერგოს გრიპის, ჰეპატიტების და COVID-19-ის ვაქცინებს. ტრანსპორტირებისათვის საჭირო არ არის სპეციალური პირობები ან მაცივარი, რამაც შეიძლება, ვაქცინაციის მაჩვენებლები კიდევ უფრო გაზარდოს. დასაწებებლებში შესაძლებელია ბოლო მიღწევების გამოყენებაც – რამდენიმე სხვადასხვა პრეპარატის კომბინირება ერთ დასაკრავში.
მიუხედავად იმისა, რომ დასაწებებლები ადამიანებზე ჯერ არ შემოწმებულა, თუ ისინი ჩვენშიც ისეთივე ეფექტიანი აღმოჩნდა, როგორც თაგვებში, სამომავლოდ ეპიდემიებსა და პანდემიებს ვაქცინით გაცილებით სწრაფ და ეფექტიან პასუხს გავცემთ.
მკვლევრები მუშაობას აგრძელებენ და ამჯერად, ეძებენ გზებს, როგორ შეიძლება მოათავსონ რნმ ვაქცინები (Pfizer-ისა და Moderna-ს კოვიდვაქცინები) დასაწებებელ მიკრონემსებში.
„ვიმედოვნებთ, რომ ამ ტექნოლოგიის შექმნით საძირკველს ვუყრით ვაქცინების უფრო სწრაფ გლობალურ განვითარებას, დაბალ დოზებს, თანაც, ტკივილის შეგრძნებისა და მღელვარების გარეშე“, – ამბობს სტენფორდის უნივერსიტეტის ქიმიკოს-ინჟინერი ჯოზეფ დესიმონე.
კვლევა ჟურნალ PNAS-ში გამოქვეყნდა.
მომზადებულია unc.edu-სა და ScienceAlert-ის მიხედვით.
ავტორი – მიხეილ ჭაბუკაშვილი
დასაწებებელი ვაქცინა კანზე დასაკრავი ვაქცინა მიკრონემსებიანი ვაქცინა
გარდაიცვალა ცნობილი ტელეწამყვანი დავით სოკოლოვი
ესპანეთი: კუნძული ლა პალმა კატასტროფის ზონად გამოცხადდა (ვიდეო)
ევროკავშირის მასშტაბით ყველა სმარტფონი, პლანშეტი, ყურსასმენი თუ სმარტ-საათი ერთნაირი დამტენით დაიტენება – Apple-ს ევრობაზართან ადაპტირება მოუწევს
იცით თუ არა, როგორ მოქმედებს კაცზე ქალის ცრემლების არომატი? – რა შეუძლია სუნს
სისხლის ანალიზით კიბოს გამოვლენა ადრეულ სტადიაზე შეძლეს! – ტესტირებას 97-პროცენტიანი სიზუსტე აქვს
რევოლუცია კოვიდ-19-ის მკურნალობაში – შესაძლოა ცოტა ხანში ვაქცინები საერთოდ აღარ იყოს საჭირო
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
რევოლუცია კოვიდ-19-ის მკურნალობაში – შესაძლოა ცოტა ხანში ვაქცინები საერთოდ აღარ იყოს საჭირო
© NOSTAL.GE 2022, ყველა უფლება დაცულია  |  დამზადებულია NANOSTUDIO-ს მიერ
Facebook Twitter WhatsApp Telegram Viber